Sally Face

Sally Face — სათავგადასავლო თამაში,ფსიქოლოგიური ჰორორისა და ფანტასტიკის ელემენტებით,შექმნილი სტივ გაბრის („portable moose“-ის) მიერ. თამაში მიჰყვება სალ ფიშერის ისტორიას (ასევე ცნობილი,როგორც „სალი ფეისი“), ბიჭს სახის პროსთეტიკით, რომელიც მეგობრებთან ერთად იძიებს მათ ბინის კომპლექსში მომხდარ მკვლელობებს. თამაში შედგება 5 ეპიზოდისგან, რომლებიც გამოვიდა 2016-დან 2019 წლამდე. Sally Face ასევე გამოვიდა Nintendo Switch-ზე 2021 წელს,მოგვიანებით კი PlayStation 4-სა და Xbox One-ზე 2022 წელს.

 კრიტიკოსთა შეფასება 
კრიტიკოსებმა თამაში დადებითად მიიღეს. „Gamers Decide“ ვებსაიტმა Sally Face საუკეთესო ინდი თამაშების ტოპ 10-ში შეიყვანა ნერდვანამ მას "ფსიქოლოგიური ჰორორის შედევრი" უწოდა და შეაქო თამაში ემოციურობისთვის. მოთამაშეები sally face-ს აკრიტიკებენ იმის გამო, რომ ის ჩახლართულია და ზედმეტად ბევრი თავსატეხი აქვს,თუმცა საბოლოო ჯამში მას „ღირებულად და სრულიად უნიკალურად“ აფასებენ. 

 ჯილდოები 
sally face გახდა:

 "Indie of the Year 2018" - IndieDB-ს გამარჯვებული 
 "Indie - Digital" - Let's Play PA 2017-ს ფინალისტი
 "Indie of the Year" - IndieDB-ს ტოპ ასეულის წევრი

 ეპიზოდები 
პირველ ოთხ ეპიზოდს უკვე გაზრდილი სალის მოგონებებად ვეცნობით,რომელსაც თერაპევტს,დოქტორ ენონს უყვება,სანამ სიკვდილით დასჯიან ჰომიციდის გამო. 

 ეპიზოდი პირველი 
სალ ფიშერი, 15 წლის ბიჭი პროსთეტიკული სახით, მამასთან ერთად გადადის ადისონ აპარტამენტების შენობაში,ქალაქ ნოკფელში. ჩასვლამდე ერთი დღით ადრე კლავენ ერთ-ერთ სხვა ბინაში მცხოვრებს,ქალბატონ სანდერსონს. სალი შეხვდება მეზობლებს, მათ შორის ლარი ჯონსონს, რომელიც უყვება, რომ მკვლელობის მოწმე იყო. სალი ეხმარება ლარის მოძებნოს მტკიცებულება, რომ მკვლელი იყო ერთ-ერთი მეზობელი,ჩარლი მენსფილდი. ისინი პოლიციას მტკიცებულებებს წარუდგენენ და ჩარლის დააკავებენ. 

 ეპიზოდი მეორე 
რამდენიმე თვის შემდეგ ლარი ეუბნება სალის,რომ შენობა დემონს აქვს დაწყევლილი. სალი ლარის დახმარებას ჰპირდება და მიდის ტოდ მორისონთან, მათ თანატოლ ბიჭუნასთან,რომელიც სხვადასხვა ტექნიკას ქმნის. ტოდი უმზადებს სალის "Gear Boy"-ს,რათა მან ზებუნებრივი ძალების დანახვა მოახერხოს. ბოლო სართულზე, რომელიც სარემონტოა,სალი შედის საიდუმლო ოთახში, სადაც ხვდება დემონს. ლარი ანადგურებს დემონს ტოდის მიერ შექმნილი "gear boy"-თ. როდესაც სალი თერაპევტთან ამას იხსენებს,საკანში დააბრუნებენ,ხოლო თავად ენონი წავა სალის ხის სახლში,დაინახავს ლარის მოჩვენებას და შეშინებული,ძირს ჩამოვარდნის შედეგად კისერს მოიტეხავს.

 ეპიზოდი მესამე 
ერთ წელზე მეტი ხნის შემდეგ სალი და მისი მეგობრები გადაწყვეტენ გამოიძიონ,თუ საიდან მოაქვთ უცნაური გემოს მქონე ბოლონიური ძეხვი სკოლის ლანჩისთვის. მას შემდეგ რაც აღმოაჩენენ, რომ მას ამზადებს მათემატიკის მასწავლებელი ქალბატონი პაკერტონი, რომელიც ცხოვრობს ადისონ აპარტამენტებში, სალი და ლარი გადაწყვეტენ მის ბინაში შეჭრას. აქ ისინი აღმოაჩენენ, რომ ბოლონიური ძეხვი დამზადებულია ადამიანის ხორცისგან და რომ ქალბატონი პაკერტონის ქმარი რაღაც არსების მიერაა შეპყრობილი. მათი მეგობარი ეშლი კემპბელი აღმოაჩენს სანაგვე მილს,მაგრამ შიგნით ჩავარდება. სალი, ლარი და ტოდი აღმოაჩენენ, რომ მილი შენობის ქვეშ, ოკულტურ ტაძარში მიდის,სადაც ეშლის გადაარჩენენ. ქალბატონი პაკერტონი ავტობუსის ავარიაში იღუპება.

 ეპიზოდი მეოთხე 
ხუთი წლის შემდეგ,უკვე ზრდასრული სალი ცხოვრობს ტოდთან ერთად სახლში,ადისონის აპარტამენტების გზის გასწვრივ, სადაც მათ ბოლო წლები გაატარეს კულტის შესწავლაში. ეშლი მოდის მათ სანახავად და ის და სალი ხვდებიან ტბასთან. იმ ღამეს სალი ლარისგან უცნაურ შეტყობინებებს იღებს და აპარტამენტებთან მიდის, მაგრამ აღმოაჩენს,რომ ლარიმ თავი მოიკლა. სალი და ლარის მოჩვენებაერთად აგრძელებენ კვლევას,და აღმოჩნდება,რომ ყველა მაცხოვრებელი შეპყრობილია.სალი მიაღწევს ტერენს ედისონს, შენობის მფლობელს, რომელიც არასოდეს ტოვებს თავის ოთახს, და მისი სხეულის გასანთავისუფლებლად ამარცხებს უცნაურ მწვანე მასას, მაგრამ ტერენსის მოჩვენება ეუბნება მას, რომ მან უნდა მოკლას ყველა ინფიცირებული მდგმური, რომ წყევლა სამუდამოდ დაასრულოს. სალი კლავს ყველა მცხოვრებს. დერეფანში ის პოულობს ტოდს, რომელიც დემონმა შეიპყრო. მალე მოდის პოლიცია და ხვდებათ სისხლით დაფარული სალი,რომელიც რაღაცას ბუტბუტებს. 

ორი წლის შემდეგ სალს გაასამართლებენ და იმის გამო,რომ კულტი აკონტროლებს ნაფიც მსაჯულებს,მას სიკვდილს მიუსჯიან. მიუხედავად იმისა, რომ ეშლი მოგვიანებით სალის სიმართლის მტკიცებულებას ლარის მოჩვენების სურათის სახით იპოვის,მას აგვიანდება ციხეში მისვლა და სალის მის თვალწინ კლავენ

 ეპიზოდი მეხუთე 
სალის სიკვდილის შემდეგ ეშლი კულტის კვლევას აგრძელებს. ის მთავარ საკულტო ტაძარში ასაფეთქებლებს ათავსებს, თუმცა მათ აფეთქებას ვერ ახერხებს. სჯერა, რომ სალს განზრახული აქვს გაანადგუროს კულტი და იწყებს რიტუალს,რომლის შემდეგაც სალის სული მას ჩაუსახლდება. ისინი მიდიან ტაძარში, სადაც ეშლი, სალის სული და ლარის აჩრდილი ამარცხებენ „დაუსრულებელს“,ანუ კულტის მმართველს და გადაარჩენენ ტოდს. ლარის აჩრდილი ქრება. მას შემდეგაც კი, რაც ჯგუფმა ყველაფერი სცადა მსოფლიოს კულტისაგან გადასარჩენად, ეპილოგში ვლინდება,რომ პლანეტის მოსახლეობის 52% სიბნელემ მოიცვა.

 წყაროები ინტერნეტში 

 "portable moose"-ის ოფიციალური გვერდი
 sallyfacefandom.com
 gog.com
კატეგორია:2016 წლის ვიდეო თამაშები
კატეგორია:სათავგადასავლო თამაშები
კატეგორია:საშინელებათა ვიდეო თამაშები
კატეგორია:Linux-ის თამაშები
კატეგორია:Mac OS X-ის თამაშები
კატეგორია:Nintendo Switch-ის თამაშები
კატეგორია:ერთმოთამაშიანი ვიდეო თამაშები
კატეგორია:ვიდეო თამაშები აჩრდილების შესახებ
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:ინდი-თამაშები
კატეგორია:1990-იან წლებში მიმდინარე ვიდეო თამაშები
კატეგორია:Windows-ის თამაშები